### Beslutninger

Sagens behandling blev trukket fra dagsordenen.

###

Beslutningsforslag fra [adresse], DF, SF og S

Flere steder i kommunen findes der busholdeholdepladser og vendepladser, som ligger ubrugte hen som konsekvens af driftsmæssige ændringer i den kollektive trafikbetjening. Arealer der ikke er i brug længere skal fortsat vedligeholdes når der opstår huller i asfalten og beplantningen skal holdes ved lige gennem året og koster således driftsmidler, selvom den oprindelige brug er ophørt.

Vi foreslår, at områder der således har mistet deres oprindelige funktion kan tages i brug til andre formål, og bidrage til at revitalisere et område i vores by. Det kan være til brug for grønne åndehuller / lommeparker der plejes via lokale park-laug, og som kan skabe forankring og ejerskab i lokalområdet. Forudsat dette formål kan finde opbakning fra det lokale fællesråd eller andre lokale aktører, som kunne have lyst til at engagere sig.

Magistratsafdelingen for Teknik og Miljø har ikke aktuelt et overblik over buslommer og busvendepladser, som ikke længere benyttes til busdrift. Samtlige af byens fællesråd er derfor blevet kontaktet og har bidraget til en kortlægning. Teknik og Miljø konstaterer at det er forbundet med ret store omkostninger at omdanne samtlige buslommer og busvendepladser, og fremfører at en fremgangsmåde eventuelt og i givet fald kunne være at afsætte en pulje til omdannelser og starte med de lokaliteter, der har størst potentiale. Her vil der med en mere overkommelig indsats – og sammen med lokale kræfter – kunne udpeges en række egnede lokaliteter i forskellige bysamfund.

Det foreslås derfor

1. At Teknik og Miljø i samarbejde med det enkelte fællesråd udpeger den eller de arealer der kan omdannes jf. ovenstående.

2. At Teknik og Miljø belyser de økonomiske forhold for omdannelsen af de udvalgte arealer

Forslag stillet af

Stephan Clausen (B) (ordf.), Robin Jeppesen (O), Patricia Holst (F), Christopher Østergaard (A)

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra [adresse], DF, SF og S om omdannelse af buslommer og vendepladser

### Resume

Byrådet besluttede den 6. april 2022 at sende beslutningsforslag fra [adresse], DF, SF og S om omdannelse af buslommer og vendepladser til Teknik og Miljø til besvarelse.

Teknik og Miljø har – som foreslået af forslagsstillerne – via involvering af fællesråd og Midttrafik afdækket, hvor nedlagte buslommer og vendepladser kan omdannes til lommeparker med tilhørende forventet økonomioverslag.

Det drejer sig om arealer ved Brendstrupvej/ [adresse] og [adresse].

Teknik og Miljø har pt. ikke anlægsmidler, som kan finansiere de to projekter.

Baggrunden for, at Teknik og Miljø ikke har kunnet overholde fristen på 3 måneder til at fremsende en indstilling, er involvering af fællesråd og Midttrafik.

### Beslutningspunkter

Det indstilles:

At 1) forslag til placering af lommeparker ved [adresse] og [adresse] tages til efterretning.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens

Afdeling i forhold til at kunne nå byrådsbehandling indenfor den fastsatte frist på 3 måneder efter

byrådsbehandlingen af beslutningsforslaget. Borgmesterens Afdeling har herudover ingen

bemærkninger til indstillingen.

### Sagsforløb

Udvalg: Magistraten

Dato: 05-12-2022

Vera Jepsen: 5

Fremsendes til [adresse] med bemærkning, at Magistraten i mødet den 5. december 2022 anbefaler, at byrådet tiltræder Magistratsafdelingen for Teknik og Miljøs indstilling af 28. november 2022.